A Törvényszék (nyolcadik tanács) 2018. július 12‑i ítélete – ABB kontra Bizottság
(T‑445/14. sz. ügy)
„Verseny – Kartellek – Az elektromos kábelek európai piaca – Az EUMSZ 101. cikk megsértését megállapító határozat – Egységes és folyamatos jogsértés – A jogsértés bizonyítéka – Érintett termékek – Nyilvános elhatárolódás – A részvétel időtartama – Egyenlő bánásmód”
1.      Verseny – Közigazgatási eljárás – Jogsértést megállapító bizottsági határozat – A jogsértésnek és a jogsértés időtartamának a Bizottságra háruló bizonyítása – Bizonyítási mód – Valószínűsítő körülmények csoportjának igénybevétele – Az egyenként vizsgált valószínűsítő körülmények bizonyító erejének megkövetelt szintje – Valószínűsítő körülmények csoportja összességében való értékelésének megengedhetősége
(EUMSZ 101. cikk, (1) bekezdés)
(lásd: 33–39., 48., 49. és 64–66. pont)
2.      Kartellek – Versenytorzítás – Értékelési szempontok – Versenyellenes cél – Megfelelő megállapítás
(EUMSZ 101. cikk (1) bekezdés)
(lásd: 60–62. és 70–72. pont)
3.      Intézmények jogi aktusai – Indokolás – Kötelezettség – Terjedelem – A versenyszabályokat alkalmazó határozat – A felek által a közigazgatási eljárás során előterjesztett valamennyi állítás megválaszolására vonatkozó kötelezettség – Hiány
(EUMSZ 101. cikk, (1) bekezdés, és EUMSZ 296. cikk)
(lásd: 97–99. és 143. pont)
4.      Kartellek – Tilalom – Jogsértések – Egységes jogsértést megvalósító megállapodások és összehangolt magatartások – A jogsértés egészéért való felelősség egyetlen vállalkozásnak való betudása – Feltételek – Átfogó terv keretébe illeszkedő jogellenes magatartások és cselekmények – Értékelés – Szempontok – A jogsértés egységes céljához való hozzájárulás – A kartell átfogó tervének és fő elemeinek ismerete vagy előreláthatósága
(EUMSZ 101. cikk, (1) bekezdés)
(lásd: 103., 107–115. pont)
5.      Kartellek – Vállalkozások közötti megállapodások – Fogalom – Versenyellenes célú találkozókon való részvétel – Bennfoglaltság – Feltétel – A meghozott döntésektől való elhatárolódás hiánya – Nyilvános elhatárolódás – Értékelési szempontok
(EUMSZ 101. cikk, (1) bekezdés)
(lásd: 118–122. és 130–132. pont)
6.      Verseny – Közigazgatási eljárás – Jogsértést megállapító bizottsági határozat – A jogsértésnek és a jogsértés időtartamának a Bizottságra háruló bizonyítása – A bizonyítási teher terjedelme – A jogsértés kezdetének bizonyítása – Az ártatlanság vélelme elvének tiszteletben tartása
(EUMSZ 101. cikk, (1) bekezdés; az Európai Unió Alapjogi Chartája, 48. cikk)
(lásd: 167., 175. és 196–204. pont)
7.      Verseny – Bírságok – Összeg – Meghatározás – Az egyenlő bánásmód elve – Terjedelem – Annak lehetetlensége, hogy valamely vállalkozás a más érintett vállalkozásokkal szembeni jogellenes bánásmód hátrányos megkülönböztetéstől mentes alkalmazását követelje
(1/2003 tanácsi rendelet, 23. cikk, (2) és (3) bekezdés)
(lásd: 178–186. pont)
Tárgy
Az [EUMSZ] 101. cikk és az EGT‑Megállapodás 53. cikke alkalmazására vonatkozó eljárásban (AT.39610 – „erősáramú [helyesen: elektromos] kábelek” ügy) 2014. április 2‑án hozott C(2014) 2139 final bizottsági határozatnak a felpereseket érintő részében történő megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Törvényszék az ABB Ltd‑t és az ABB AB‑t kötelezi a költségek viselésére.